laion/Wikipedia-Exotic huggingface dataset:
גלן פריי

גלן פריי (באנגלית: Glenn Frey;‏ 6 בנובמבר 1948, דטרויט, מישיגן, ארצות הברית – 18 בינואר 2016, ניו יורק, מדינת ניו יורק, ארצות הברית) היה זמר, נגן, פזמונאי, מפיק מוזיקלי ושחקן אמריקאי, שנודע כאחד ממייסדי להקת האיגלס. פריי כתב, הלחין ושר ברבים מלהיטי הלהקה. בראשית שנות ה-80 של המאה ה-20 לאחר פירוק האיגלס, החל פריי בקריירת סולו ופרסם שורת להיטים ובכללם "The Heat Is On", שנכלל בפסקול הסרט השוטר מבוורלי הילס. גלן פריי זכה ב-6 פרסי גראמי ו-5 פרסי המוזיקה האמריקאית. ערך מורחב – האיגלס גלן פריי נולד בדטרויט. בגיל חמש החל בלימודי נגינה, בתחילה למד פסנתר ובהמשך גיטרה. במהלך לימודיו בתיכון החל לנגן בהרכבים שונים. בסוף שנות ה-60 עבר ללוס אנג'לס. ב-1970 ניגן עם דון הנלי, רנדי מייזנר וברני לידון כהרכב ליווי של לינדה רונסטאדט. ב-1971 הקימו ארבעתם את להקת האיגלס, וחתמו על חוזה עם אסיולם רקורדס של דייוויד גפן. עד לפירוקה בראשית שנות ה-80, הפיקה הלהקה שורה ארוכה של אלבומים ולהיטים מצליחים, ופריי כתב ושר ברבים מהם. מבין הלהיטים המזוהים עמו ניתן למנות את: "Take It Easy", ‏"Tequila Sunrise" ו-"New Kid in Town". לאחר פירוק האיגלס החל פריי בקריירת סולו וזכה להצלחה יחסית. שיתוף פעולה עם הרולד פאלטרמאייר הוביל לשני להיטים:‏ "The heat is on" ‏(1984) מתוך פסקול הסרט "השוטר מבוורלי הילס", והשיר "You Belong to the City" ‏(1985) מתוך פסקול הסדרה מיאמי מחלק מוסר, אשר הגיעו למקום השני בבילבורד הוט 100. פריי כתב שירים לפסקולי הסרטים מכסחי השדים 2 ו-תלמה ולואיז. ב-2012 פרסם את אלבומו האחרון "After Hours". פריי הופיע כשחקן אורח בסדרות טלוויזיה כגון: מיאמי מחלק מוסר (1985) ו"Nash Bridges" וכן הופיע בסרטי קולנוע כגון: "Let's Get Harry" ‏(1986) וג'רי מגווייר (1996). פריי היה נשוי פעמיים. בין 1983 ל-1988 ומ-1990. מנישואיו השניים נולדו לו שלושה ילדים, בת ושני בנים. פריי סבל מדלקת מפרקים שיגרונית ומצבו הרפואי החמיר. הוא לקה בקוליטיס כיבית ובדלקת ריאות, אושפז ונזקק לניתוח. בינואר 2016 נפטר מסיבוכי מחלתו. מדיה וקבצים בנושא גלן פריי בוויקישיתוף אתר האינטרנט הרשמי של גלן פריי גלן פריי, ברשת החברתית פייסבוק גלן פריי, סרטונים בערוץ היוטיוב גלן פריי, במסד הנתונים הקולנועיים IMDb (באנגלית) גלן פריי, באתר AllMovie (באנגלית) גלן פריי, באתר Rotten Tomatoes (באנגלית) גלן פריי, באתר אפל מיוזיק (באנגלית) גלן פריי, באתר ספוטיפיי גלן פריי, באתר AllMusic (באנגלית) גלן פריי, באתר MusicBrainz (באנגלית) גלן פריי, באתר דיזר גלן פריי, באתר Yandex.Music (ברוסית) גלן פריי, באתר Discogs (באנגלית) גלן פריי, באתר Songkick (באנגלית) גלן פריי, באתר Genius גלן פריי, באתר SecondHandSongs גלן פריי, באתר בילבורד (באנגלית) גלן פריי, באתר טיידל (באנגלית) בן שלו, גלן פריי, ממייסדי "האיגלס", מת בגיל 67, באתר הארץ, 19 בינואר 2016 רון מיברג, ‏פרידה, באתר מעריב אונליין, 28 בינואר 2016 גלן פריי, באתר "Find a Grave" (באנגלית) גלן פריי – ביוגרפיה, באתר Allmusic (באנגלית).
האנציקלופדיה המלכותית

האנציקלופדיה המלכותית הוא ספר שיצא לאור בשנת 1991 אודות משפחת המלוכה הבריטית. הספר כולל ערכים על בני המשפחה, תפקידיהם ולשכותיהם, על כללי טקס ונימוס, ועל נכסי המשפחה כגון ארמונות, אוספי אמנות ומסמכים. הספר כולל 1200 ערכים ומעל 500 תמונות. עורכי הספר, רונלד אליסון ושרה רידל, הסתמכו על מידע שהופק מארכיוני ומשרדי בית המלוכה. אוסף הבולים המלכותי The Royal Encyclopaedia: Authorised Book of the Royal Family, באתר אמזון
גביע המדינה בכדורגל 1961/1962

גביע המדינה בכדורגל 1961/1962 הייתה התחרות ה-24 מאז היווסדה וה-9 לאחר קום מדינת ישראל. המשחקים החלו ב-12 בפברואר 1961 והסתיימו ב-7 במאי 1962. התחרות החלה חודשיים לאחר סיום התחרות הקודמת, אך נמשכה כ-15 חודשים בין היתר בגלל השתתפות נבחרת ישראל בכדורגל במוקדמות מונדיאל 1962. כאשר התברר שמכבי חיפה הגיעה למשחק הגמר, היה צורך לדחותו בגלל התחייבות קודמת של הקבוצה החיפאית לשחק נגד קבוצת כדורגל מטורקיה ביום הקודם. משחק הגמר נערך ב-27 במרץ 1962 ולאחר הארכה הסתיים בתיקו 0:0. במשחק החוזר שנערך בירושלים לפי בקשת נשיא המדינה יצחק בן-צבי מכבי חיפה ניצחה ובכך זכתה בגביע הראשון בתולדות המועדון. הם גם היו הקבוצה הראשונה מחוץ לגוש דן שזכתה בתואר ארצי בכדורגל. בשלב הראשון השתתפו קבוצות של ליגה ג' וליגה ב'. בהמשך התחרות הצטרפו קבוצות מהליגות הגבוהות. לאחר הארכה. המשחק השני הסתיים בתיקו 1:1. במשחק השלישי מכבי תל אביב ניצחה 1:4 לאחר הארכה. המשחק השני הסתיים בניצחון של מכבי חיפה 2:5 הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגות המשנה. לאור התוצאה היה צורך במשחק חוזר. לפי בקשת נשיא המדינה יצחק בן-צבי המשחק נערך בירושלים.
Ach! ich sehe, itzt, da ich zur Hochzeit gehe, רי"ב 162

Ach! ich sehe, itzt, da ich zur Hochzeit gehe (בעברית: אה! רואה אני, עתה כשאני הולך אל החתונה), רי"ב 162, היא קנטטה שהלחין יוהאן סבסטיאן באך בהיותו בוויימאר, והוא ביצע אותה לראשונה כנראה ב-25 באוקטובר 1716, לכבוד יום ראשון ה-20 שלאחר חג השילוש הקדוש. באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין תוך כמה שנים קנטטה עבור כל מועד בשנה. הטקסט פורסם על ידי סלומון פרנק ב-1715 ומקובל שבאך השתמש בו ליום ראשון ה-20 שלאחר חג השילוש הקדוש, אך אין ודאות אם היה זה בשנת 1715 או 1716. ייתכן גם שהיא הולחנה ב-1715, אך בוצעה בפועל רק בשנה שלאחריה. כך, שיטת זוואנג שממספרת את הקנטטות על פי סדר הלחנתן, ממקמת את הקנטטה ב-1715. אלפרד דירר סבור שקנטטה זו הייתה השלישית שביצע ב-1716 לאחר רי"ב 155 ורי"ב 161. סדר הקריאה לאותו יום כולל פסוקים מהאיגרת אל האפסים ופסוקים מהבשורה על-פי מתי העוסקים במשל של ישו המדמה את מלכות השמיים לחתונה. הלברית נכתבה כאמור על ידי סלומון פרנק (Salomon Franck), משורר החצר שכתב את הלברית לרוב הקנטטות של באך בתקופה זו. הטקסט מוקדש למשל של ישו ועוסק בחובת המאמין להתכונן היטב לחתונה זו, כלומר ליום הדין העתיד לבוא. הקטע האחרון בקנטטה לקוח ממזמור שכתב יוהאן רוזנמילר, משורר גרמני מהמאה ה-17. בדומה לחלק מהקנטטות שלו מתקופה זו, באך ביצע אותה שוב עם שינויים קלים בעת שעבד בלייפציג, כנראה ב-1723 לכבוד אותו מועד. עם זאת, החלקים השני והשלישי לא שרדו בשלמותם. הקנטטה פורסמה לראשונה ב-1887 בכרך 33 של "חברת באך", שפרסמה את כל יצירותיו בין השנים 1850-1900. הקנטטה נכתבה לארבעה סולנים, סופרן, אלט, טנור ובס ולמקהלה בת ארבעה קולות. התזמורת כוללת שני כינורות, ויולה ובאסו קונטינואו שכולל גם בסון בחלק הראשון. הביצוע בלייפציג נעשה בליווי חצוצרה וכיום מבצעים את החלקים שלא שרדו בשלמותם בליווי חלילית או חליל אחר. ככל הקנטטות שלו בשנה הקודמת, גם הנוכחית מורכבת מאריה ורצ'יטטיב לסירוגין, והסיום הוא כורל. לקנטטה שישה חלקים: היצירה לא הוקלטה רבות, רק כ-6 פעמים, בהן על ידי המנצחים ניקולאוס הרנונקור (ב-1986), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000). פרטי הקנטטה באתר קנטטות באך טקסט הקנטטה באתר קנטטות באך (בתרגום לעברית) באתר All Music ביוגרפיה של באך באתר אוניברסיטת חרונינגן באתר אוניברסיטת אלברטה מספור זוואנג The Cantatas of J. S. Bach: With Their Librettos in German-English Parallel Text, Alfred Dürr, Richard D. P. Jones, עמוד 14 הבשורה על-פי מתי, כב, 1-14 J. Mincham 2010 פירוט פרסומי חברת באך, באתר IMSLP רשימת הקלטות באתר קנטטות באך
נבחרת ספרד בכדורגל נשים

נבחרת ספרד בכדורגל נשים (בספרדית: Selección femenina de fútbol de España) מייצגת את ספרד בתחרויות כדורגל נשים בינלאומיות ומנוהלת על ידי ההתאחדות המלכותית לכדורגל ספרדי. בשנים האחרונות הפכה הנבחרת לאחת מהנבחרות הטובות באירופה, לאחר תקופה ארוכה בה היא לא בלטה בזירה הבינלאומית. הטורניר הגדול הראשון אליו העפילו הספרדיות היה אליפות אירופה שנערכה ב-1997 בנורווגיה ושוודיה. בטורניר זה הגיע הנבחרת עד לשלב חצי הגמר, שם הודחה על ידי איטליה. חלוצת הנבחרת, אנג'לס פארג'ו, נבחרה להרכב הטורניר, לאחר שכבשה במהלכו שלושה שערים. רק בשנת 2013 הצליחה ספרד להעפיל שוב לאליפות אירופה, אך הפעם הודחה בשלב רבע הגמר. ורוניקה בוקט, קפטנית הנבחרת, נבחרה להרכב הטורניר לצד כוכבות כמו סליה סאסיץ', לוטה שלין ונדין אנגרר. שנתיים לאחר מכן, העפילה הנבחרת בפעם הראשונה בתולדותיה לגביע העולם. בטורניר שנערך בקנדה, סיימו הספרדיות עם נקודה אחת בלבד והודחו כבר בשלב הבתים. לאחר הטורניר פוטר מאמן הנבחרת, איגנסיו קוורדה, שאימן את הנבחרת מאז שנת 1988. הדירוג הנוכחי של נבחרת ספרד ברשימת הדירוג של פיפ"א, הוא המקום ה-3 בעולם, נכון ל-16 באוגוסט 2024, ירידה של 2 נקודות לעומת ניקוד קודם. דירוג השיא 1 נמדד לראשונה בדצמבר 2023, והדירוג הכי נמוך 21 נמדד לראשונה ביוני 2004. 1991 עד 2011 - לא העפילה 2015 - שלב הבתים 2019 - שמינית גמר 2023 - מקום ראשון 1984 עד 1995 - לא העפילה 1997 - חצי גמר 2001 עד 2009 - לא העפילה 2013 - רבע גמר 2017 - רבע גמר 2022 - רבע גמר מדיה וקבצים בנושא נבחרת ספרד בכדורגל נשים בוויקישיתוף נבחרת ספרד בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
קולין ורנקומב

קולין ורנקומב (באנגלית: Colin Vearncombe;‏ 26 במאי 1962 – 26 בינואר 2016) המוכר יותר בשם "בלאק" (באנגלית: Black) ששימש גם כשם להקתו, היה זמר-יוצר בריטי שעיקר תהילתו בשנות ה-80 של המאה ה-20. נודע בעיקר בזכות להיטיו "Wonderful life" ו-"Sweetest smile". הסינגל הראשון של בלאק יצא בשנת 1981 תחת השם "Human Features". אז ההרכב, תחת השם בלאק, מנה את ורנקומב עצמו כסולן ונגן, דיין גולדינג כנגן באס וחבר משותף על תקן מתופף. בעקבות הסינגל הוציאו בשנת 1982 את הסינגל "More than the Sun" בהפקה עצמאית. בשנת 1982 הצטרף ורנקומב כנגן לסיבוב הופעות של הרכב הניו וייב הבריטי Thompson Twins. שם זכה לחשיפה משמעותית. בשנת 1984 הוציא את הסינגל "Hey Presto" תחת חברת התקליטים WEA שזכה לחשיפה מחוץ לגבולות בריטניה כאשר הקליפ שליווה את הסינגל הוקרן בערוץ שידורי הלוויין Music Box והסינגל הופץ למכירה גם באוסטרליה. בשנת 1985 הוציא ורנקומב את להיטו האירוני-מלנכולי "Wonderful life", בתחילה הסינגל הופק באופן עצמאי תחת חברת הפקות בשם "Ugly Man", אך עד מהרה חברת התקליטים A&M החתימה את ורנקומב על חוזה והגרסה המחודשת של הסינגל זכתה להכרה בינלאומית. הקליפ שליווה את הלהיט צולם בשחור לבן על רקע חוף הים סמוך לליברפול, עיר הולדתו של הזמר, על ידי ג'ררד דה-טיים שזיכה אותו בפרס בפסטיבל הסרטים של ניו-יורק בשנת 1988. סינגל נוסף בשם "Everything's Coming Up Roses" לא צלח במצעדי הפזמונים, אך "Sweetest Smile" העפיל לרשימת 10 הגדולים של המצעד הבריטי. בשנת 1987 הוציא ורנקומב אלבום בשם "Wonderful life" שקיבץ את הסינגלים הקודמים וזכה להצלחה עולמית. בשנים 1988 ו-1991 שחרר את האלבומים Comedy ו-Black, שנמכרו יחד במעל ל-2 מיליון עותקים ברחבי העולם. במהלך אותן שנים התחתן עם הזמרת השוודית קמילה גרייסל. בלאק הקים את חברת התקליטים העצמאית Nero Schwartz ששמה נושא את שם הבמה שלו באיטלקית וגרמנית, תחתיה הוציא את אלבומו Are We Having Fun Yet? בשנת 1993. בשנת 1999 חזר להוציא מספר סינגלים נוספים תחת חברת התקליטים העצמאית שלו, ב-2005 הוציא את האלבום "Between Two Churches" שמתכתב באחד משיריו עם להיטו משנת 1987 "Wonderful life" ובו ורנקומב שוזר את השאלה האירונית "?Are you having a wonderful life". ב-2009 הוציא שני אלבומים: The Given שהופץ להורדה מאתר האמן ו-Water On Stone שהיה לאלבום האולפן הראשון מזה ארבע שנים. ב-2011 הוציא לאור את האלבום Any Colour You Like להורדה מאתר האמן. ב-2015 הוציא את האלבום "Blind Faith" שמומן כולו באופן ציבורי מכספי גולשים באתר PledgeMusic. באותה שנה הקליט גרסה בשפה הקטלונית ללהיטו המוכר "Wonderful life" במסגרת תוכנית התרמה של ערוץ הטלוויזיה הקטלוני בספרד. ב-10 בינואר 2016 אושפז במצב תרדמת קריטי לאחר שהיה מעורב בתאונת דרכים קשה באירלנד. ב-26 בינואר מת מפצעיו. מדיה וקבצים בנושא קולין ורנקומב בוויקישיתוף אתר האינטרנט הרשמי של קולין ורנקומב קולין ורנקומב, ברשת החברתית פייסבוק קולין ורנקומב, ברשת החברתית אקס (טוויטר) קולין ורנקומב, ברשת החברתית אינסטגרם קולין ורנקומב, סרטונים בערוץ היוטיוב קולין ורנקומב, במסד הנתונים הקולנועיים IMDb (באנגלית) קולין ורנקומב, באתר אפל מיוזיק (באנגלית) קולין ורנקומב, באתר ספוטיפיי קולין ורנקומב, באתר AllMusic (באנגלית) קולין ורנקומב, באתר MusicBrainz (באנגלית) קולין ורנקומב, באתר דיזר קולין ורנקומב, באתר Discogs (באנגלית) קולין ורנקומב, באתר Songkick (באנגלית) קולין ורנקומב, באתר Genius קולין ורנקומב, באתר SecondHandSongs קולין ורנקומב, באתר בילבורד (באנגלית) קולין ורנקומב, באתר "Find a Grave" (באנגלית)
קארן בולדווין

קארן בולדווין (נולדה ב-6 בספטמבר 1963) היא שחקנית, מגישת טלוויזיה ומפיקה קנדית. מיס תבל 1982. בולדווין נולדה וגדלה בלונדון אונטריו בקנדה להורים שעסקו בתחום הנדל"ן. ב-1982 זכתה במקום הראשון בתחרות מלכת היופי של קנדה כייצגה את אזורה בתחרות. לאחר מכן זכתה בתואר מיס תבל שנערכה בפרו. לאחר זכייתה בתחרות היא הנחתה תוכנית לייף סטייל בטלוויזיה הקנדית. ב-1989 הייתה בין המנחים של תחרות מיס תבל. השתתפה במספר סרטי קולנוע וביניהם "מי הנערה הזאת" לצד מדונה. כיום היא עובדת כמפיקה בהוליווד, ולקחה חלק בין היתר בהפקת הסרט "סהרה" עם מתיו מקונוהיי. בולדווין נישאה ב-1987 לשחקן ג'ק סקאליה ולזוג נולדו שתי בנות. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סבא בהפרעה

סבא בהפרעה (באנגלית: Dirty Grandpa) הוא סרט קומדיה שיצא בשנת 2016 בבימוי של דן מייזר ובכיכובם של זאק אפרון ורוברט דה נירו. הסרט עוסק בנכד וסבא לאחר הלוויית אשתו, כאשר הסבא מבקש מנכדו עורך הדין והמשעמם שיצאו יחד לחופשת גולף בפלורידה, במה שמתברר כתחבולה וניסיון לקחת את הנכד למסע הוללות בחוף דייטונה שבפלורידה. הלוויה מתקיימת שבועיים בלבד לפני חתונתו של הנכד, ג'ייסון, והסבא (בגילומו של רוברט דה-נירו) שמתברר כגמלאי של הכוחות המיוחדים רוצה להציל את נכדו מאשתו העצבנית והלא נחמדה, על ידי לתת לו הצצה אל חיים כפי שהוא היה רוצה לחיות אותם. הסרט ספג ביקורת שלילית מאוד מצד המבקרים. האתר Rotten Tomatoes העניק לסרט ציון 7%. אתר Deadline גינה את הסרט וטען שהוא הסרט הגרוע ביותר בכל הקריירה של רוברט דה-נירו . סבא בהפרעה, ברשת החברתית פייסבוק סבא בהפרעה, ברשת החברתית אקס (טוויטר) סבא בהפרעה, ברשת החברתית אינסטגרם "סבא בהפרעה", במסד הנתונים הקולנועיים IMDb (באנגלית) "סבא בהפרעה", באתר נטפליקס "סבא בהפרעה", באתר AllMovie (באנגלית) "סבא בהפרעה", באתר Rotten Tomatoes (באנגלית) "סבא בהפרעה", באתר Box Office Mojo (באנגלית) "סבא בהפרעה", באתר Metacritic (באנגלית) "סבא בהפרעה", באתר אידיבי "סבא בהפרעה", תסריט הסרט באתר Scripts.com (באנגלית) "סבא בהפרעה", במסד הנתונים הקולנועיים KinoPoisk (ברוסית) לירון סיני, "סבא בהפרעה": עדיין עומד, רוברט דה-נירו, באתר ynet, 26 בינואר 2016 דף הסרט באתר Rotten Tomatoes ‘Dirty Grandpa’ Review: The Worst Film Of Robert De Niro’s Career (Or Maybe Anybody’s), אתר Deadline ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
NML בברבור

NML בברבור (נקרא גם V1489 בברבור) הוא על-ענק אדום ואחד מהכוכבים הגדולים שאי פעם התגלו. מרחקו מכדור הארץ הוא 5,300 שנות אור (1.6 קילו פארסק) ונפחו גדול פי 4.5 מיליארד מהשמש. NML בברבור התגלה בשנת 1965 ושמו הוא ראשי תיבות של שמות מגליו (Neugebauer, Martz, and Leighton). לו היה ממוקם במרכז מערכת השמש היה מגיע כמעט עד מסלולו של שבתאי. NML בברבור מאבד מסה של 2x10-4 מסת שמש בשנה, שיעור איבוד מסה מהגבוהים שידועים לנו כיום. מדיה וקבצים בנושא NML בברבור בוויקישיתוף NML בברבור, בבסיס הנתונים SIMBAD לגרמי שמיים אסטרונומיים B. Zhang et al.: Distance and size of NML Cyg, p. 2 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
Sleeping Awake

Sleeping Awake הוא השיר המוביל של .P.O.D מ-The Matrix Reloaded: The Album. הפסקול של הסרט שוחרר ב-6 במאי 2003 על ידי וורנר מיוזיק גרופ ו-Maverick, כאשר השיר עצמו שוחרר ב-26 במאי. Sleeping Awake הוסף יותר מאוחר כשיר בונוס לאלבום Payable on Death של .P.O.D. הווידאו והמילים של השיר הושראו ישירות מהסרט מטריקס Reloaded, בשיר ישנה חזרה על השורה 'Dreaming of Zion', המתייחסת לעיר האנושית האחרונה על פני כדור הארץ כפי שבסרט. בסרטון של השיר רואים שתי גרסאות של הלהקה מבצעים את השיר. בחדר הראשון, הלהקה מבצעת את השיר בלבוש שחור ומשקפי שמש, בדומה לדמויות מהמטריקס. חדר זה הוא ייצוג של המציאות הווירטואלית במחשב, הידוע בשם המטריקס מסדרת הסרטים. החדר השני הוא ייצוג של העולם המציאותי מחוץ ל"מטריקס", והלהקה בחדר זה לבושים באופנת העיר Zion, עם בגדים ישנים ומלוכלכים כמו של התושבים שם. שתי המציאויות נראות כהשקפה אחת של השנייה, הם נעים באותו אופן אחד של השני בהשקפה כל הזמן אך הם לא רואים אחד את השני, הלהקה שנמצאת במטריקס מנגנות על כלי נגינה המותאמים לאנשים המנגנים ביד שמאל על מנת להראות כי זו באמת השקפה. בסוף הסרטון, שלושת המילים האחרונות מנפצות את המראה שמפרידה בין שני החדרים, ובכך מאפשרות לשתי הלהקות לראות אחת את השנייה. Sleeping Awake "Sleeping Awake" של .P.O.D "Bruises" (גרסת האלבום) של Ünloco "The Passportal" (גרסת האלבום) של Team Sleep "Sleeping Awake" (הסרטון) .P.O.D מטריקס Reloaded מידע על היצירה "Sleeping Awake" באתר מיוזיק בריינז מידע על הסינגל "Sleeping Awake" באתר מיוזיק בריינז מידע על היצירה "Sleeping Awake" באתר Discogs סרטון השיר "Sleeping Awake" באתר יוטיוב הסרטון של השיר באתר Dailymotion
נבחרת שווייץ בכדורגל נשים

נבחרת שווייץ בכדורגל נשים מייצגת את שווייץ בתחרויות כדורגל נשים בינלאומיות ומנוהלת על ידי התאחדות הכדורגל של שווייץ. מאז הקמתה ב-1972 ועד השנים האחרונות, לא הצליחה הנבחרת להעפיל לטורניר גדול כלשהו. השינוי חל בשנת 2015, אז העפילה הנבחרת לראשונה לגביע העולם. בטורניר זה, הצליחו השווייצריות להעפיל משלב הבתים, אך הודחו בשמינית הגמר על ידי המארחת קנדה. באותה שנה, התחרתה הנבחרת לראשונה במסגרת גביע אלגארבה, וסיימה במקום השמיני. הדירוג הנוכחי של נבחרת שווייץ ברשימת הדירוג של פיפ"א, הוא המקום ה-25 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 15 נמדד לראשונה ביוני 2016, והדירוג הכי נמוך 31 נמדד לראשונה במרץ 2007. 1991 עד 2011 – לא העפילה 2015 – שמינית גמר 2019 – לא העפילה 2023 – שמינית גמר 1984 עד 2013 - לא העפילה 2017 - שלב הבתים מדיה וקבצים בנושא נבחרת שווייץ בכדורגל נשים בוויקישיתוף אתר האינטרנט הרשמי של נבחרת שווייץ בכדורגל נשים (בגרמנית, בצרפתית ובאיטלקית) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
רינה קופר

רינה רחל קופר (1935 – 30 באוקטובר 1993) הייתה אמנית רב תחומית ישראלית. התמחתה באמנות הבטיק. נולדה וגדלה ברחובות. בתם של מרים וצבי. היא למדה בתיכון דה שליט. נעמי סמילנסקי ציירת ומורה לאומנות בחרה להציג ציורים של רינה בתערוכות בכיתה ובבית הספר ועודדה אותה ללמוד הוראת ציור במכללת אורנים. היא בוגרת המכללה מחזור 1955–1956. מרסל ינקו היה בין מוריה לציור וטכניקת הבטיק. יצירתה האמנותית של קופר מגוונת וכוללת ציורי שמן אקוורל ורישומים. במקביל להיותה ציירת היא עשתה קריירה מרשימה בתחום האופנה שהתבססה על התמחותה בטכניקת הבטיק. רות דיין מייסדת משכית גילתה אותה וגייסה אותה לצוות מעצביה. קופר השתמשה בטכניקת הבטיק על מגוון בדים: משי, קטיפה וכותנה, הללו עוצבו תחת ידיה של רינה והפכו לשטיחי קיר, תמונות, ואביזרי אופנה. עבודות הבטיק של רינה הצטיינו במקצועיות ובדמיון יצירתי ססגוני ומרהיב של צבעים וצורות. יצירותיה של קופר בתחום הציור והרישום נעות בין הפיגורטיבי למופשט. דימוי האישה ביצירותיה נוטה לעבר אידיאל היופי הנשי, ולתנועותיה זרימה של ריקוד כמעט חלומי. ואכן, עולם המחול היה מושא אהבתה של רינה אליו נמשכה כל חייה. יצירותיה עמוסות בסמלים של ציפורים ובעלי חיים אחרים על משמעויותיהם הנסתרות והגלויות. ציורי הנוף נעים בין הפסטורלי לסוער. גולדה מאיר העניקה לנשיא צרפת פרנסואה מיטראן שטיח קיר שלה, תמונת נוף ארץ ישראלית. לאה רבין ואופירה נבון לבשו בגדים שעצבה. קופר הציגה את עבודותיה בגלריות באוטווה, וושינגטון, ומקסיקו, כמו גם בחנות יוקרתית היילס שבלונדון, שם הוקדשה קומה שלמה לעבודותיה. כשאחותה צלילה רוז באה לאסוף את התמונות נאמר לה שכולן נמכרו. העשייה האמנותית המגוונת והעשירה של רינה נעשתה בצל מגבלות פיזיות קשות. בגיל ארבעה חודשים היא חלתה ומאז החלה להשמין באופן בלתי ניתן לשליטה. היא עברה אשפוזים רבים וטיפולים מורכבים. למרות זאת היא למדה לחיות עם מגבלותיה הבריאותיות וחייה היו מלאי יצירה, נתינה ואהבה לזולת. נפטרה ברחובות בגיל 58. עם חידושה של משכית על ידי המעצבת שרון טל זכו עבודותיה של קופר לחיים חדשים. צלילה רוז, יצרה קשר עם רות דיין. השתיים, טל ודיין הגיעו לביתה של רוז בירושלים ועשרות דגמים של שמלות, שטיחי קיר ואביזרי לבוש העתיקו את מקומם לסטודיו של משכית המחודשת במטרה להשתמש ביצירותיה של קופר בעיצובים העתידיים של משכית המחודשת. יוזמתה של רוז הולידה גם תערוכה ממגוון יצירותיה של קופר באשכול פיס רחובות, העיר בה נולדה, יצרה ונפטרה. אוצרות התערוכה: אביטל אפל ואדריאנה וויטיניג סגל. 1976 - בית משכית אמנות סיבים נעמי גל, מסך קטן - הערב בטלוויזיה: חופשה משפחתית בהוואי - איך לעשות מה במשפחה, מעריב, 25 בנובמבר 1975 שלומית טוייב, על באטיק - באהבה, על המשמר, 13 באפריל 1976 אמנית בטיק רינה קופר ז"ל, סרטון באתר יוטיוב (אורך: 4:59) שמלת מגבת מבד שעיצבה רינה קופר, באתר הארכיון לאופנה ולטקסטיל ע"ש רוז בתמיכת מפעל הפיס אתר "Billinograves" קופר רחל רינה, באתר חברה קדישא רחובות
הפיגוע באוניברסיטת באצ'ה חאן

הפיגוע באוניברסיטת באצ'ה חאן הוא פיגוע טרור שהתרחש ב-20 בינואר 2016, ובמהלכו חמושים פתחו באש באוניברסיטת באצ'ה חאן בצ'ארסדה שבצפון פקיסטן. בפיגוע נהרגו לפחות 22 איש ו-50 נפצעו. האוניברסיטה שוכנת כ-35 קילומטרים מהעיר פשאוור ולומדים בה כ-3,000 סטודנטים. מספר לא ידוע של מחבלים חמושים בנשק קל ובחגורות נפץ תקפו את קמפוס האוניברסיטה בשעה 09:30 לפי השעון המקומי, וחדרו לתוכו על ידי טיפוס על החומה המקיפה אותו. הם תקפו כיתות לימוד וחדרי מגורים של סטודנטים באוניברסיטה. חיילים של צבא פקיסטן טיהרו את האוניברסיטה ממחבלים. לפחות ארבעה מהמחבלים נהרגו. הטליבאן הפקיסטני (אנ') קיבל אחריות לפיגוע. כשנה לפני פיגוע זה אירע בעיר פשאוור הסמוכה טבח בתלמידי בית ספר, במהלכו נרצחו 145 אנשים, שביניהם נמנו כ-132 תלמידים בגילאים 6–16. טרור בקמפוס: מחבלים רצחו 21 בני אדם, באתר ynet, 20 בינואר 2016 ערך זה הוא קצרמר בנושא פקיסטן ובנושא טרור. אתם מוזמנים לתרום לוויקיפדיה ולהרחיב אותו.
נחל גדור

נַחַל גְּדוֹר הוא נחל אכזב בהרי יהודה, שראשיתו בסמוך לגוש עציון, ברום של כ-900 מעל פני הים, וסופו בחיבור לנחל האלה שבעמק האלה, בסמוך לעדולם. שמו המקורי של הנחל, ואדי ג'דור, נגזר משם החורבה שלמרגלותיה מתחיל הנחל, ח'רבת ג'דור, אשר משמרת את שמה של העיר המקראית גְדוֹר. הנחל עובר בראשיתו בסמוך לכפר צוריף, באזור של חורש ים תיכוני, ודרכו ניסתה בראשית מלחמת העצמאות מחלקת הל"ה להעפיל לגוש עציון הנצור, ובו נלכדה. בערוץ הנחל אותרו מגוון ממצאים ארכאולוגיים, החל מהתקופה הכלקוליתית. נחל גדור באתר רשות העתיקות סיור בעקבות הל"ה באתר iNature ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל נבלט

נַחַל נְבַלָּט הוא נחל אכזב בצפון שפלת יהודה, שראשיתו ברום של כ-200 מטרים מעל פני הים בסמוך לכפר קביא, וסופו בחיבור לנחל בית עריף, יובל של נחל איילון מדרום לשוהם. שמו של הנחל נגזר משמה של העיר מתקופת המקרא ומתקופת בית שני נְבַלָּט, אשר חורבותיה מצויות בסמוך לנחל, החוצץ בינן ובין היישוב בית נחמיה. באפיק הנחל, בסמיכות לחורבת נבלט, אותרו ממצאים ארכאולוגיים מתקופות שונות. ממצאים במדרונות נחל נבלט באתר רשות העתיקות מסלול סיור בפארק יער שהם ובנחל נבלט באתר iNature ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
ברווז ברזילאי

ברווז ברזילאי (שם מדעי: Amazonetta brasiliensis) הוא מין של ברווז החי בביצות ובאגמים באמריקה הדרומית. מין זה הוא היחידי בסוגו. הוא משויך לקבוצת ברווזים מצויים, ומקורב למינים דרום אמריקאים נוספים כמו ברווז מצוייץ (Lophonetta specularioides), ברווז כנף-ברונזה (Speculanas specularis) וברווז קיטור (Tachyeres). אורך הברווז 35–40 ס"מ ומשקלו עד 600 גרם. צבעו חום בהיר עם כנפיים כחולות-ירוקות ואצל הזכרים המקור והרגליים ורודים בוהקים וצידי הראש והצוואר אפורים בהירים ולבנים. צבעי הנקבות דהויים בהשוואה לזכרים. הברווזים חיים בזוגות או בחבורות קטנות עד 20 עופות. שני ההורים משגיחים על האפרוחים. הברווזים ניזונים במים וביבשה מזרעים, פירות, שורשים וחרקים. הקטנים ניזונים בעיקר מחרקים. תפוצת הברווז היא במזרח אמריקה הדרומית בברזיל (כשמו), אורוגוואי, צפון ומזרח ארגנטינה, פרגוואי, דרום ונצואלה, צפון פרו, סורינאם, גיאנה, גיאנה הצרפתית ומזרח קולומביה ובוליביה. הברווז נפוץ בביצות ואגמים טרופיים וגם באזור החוף. מצב השימור של ברווז זה הוא ללא חשש. לברווז שני תת-מינים: A. brasiliensis brasiliensis - תת-המין הקטן יותר A. brasiliensis ipecutiri - תת-המין הגדול יותר מדיה וקבצים בנושא ברווז ברזילאי בוויקישיתוף ברווז ברזילאי, באתר ITIS (באנגלית) ברווז ברזילאי, באתר NCBI (באנגלית) ברווז ברזילאי, באתר Animal Diversity Web (באנגלית) ברווז ברזילאי, באתר האנציקלופדיה של החיים (באנגלית) ברווז ברזילאי, באתר GBIF (באנגלית) ברווז ברזילאי באתר הרשימה האדומה של IUCN
נחל ענים

נַחַל עָנִים הוא נחל אכזב, המהווה אחד מיובליו העיקריים של נחל באר שבע. ראשיתו של הנחל היא בדרום הר חברון, ברום של כ-800 מטרים מעל פני הים, וסופו הוא בחיבור לנחל באר שבע, בסמוך למושב נבטים שבבקעת באר שבע. שמו של הנחל נגזר משמה של העיר המקראית והתלמודית עָנִים, שמקומה בחורבת ענים שבתחילת הנחל, ליד היישוב שני (לבנה). אפיקו של הנחל הוא בכיוון דרום מערב, והוא חוצה תחת גשר את כביש 31. מסלול סיור בנחל ענים ובסביבתו(הקישור אינו פעיל) ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
אצטדיון קולומבוס קרו הישן

אצטדיון קולומבוס קרו הישן, שבעבר נקרא אצטדיון קולומבוס קרו (באנגלית: Columbus Crew Stadium) ואצטדיון מפרה (באנגלית: MAPFRE Stadium, נהגה: מַפְֿרֵה) הוא אצטדיון כדורגל בעיר קולומבוס שבאוהיו. האצטדיון נפתח ב-15 במאי 1999 במשחק בין קבוצות הכדורגל של קולומבוס קרו לניו אינגלנד רבולושן במסגרת ליגת ה-MLS. זהו האצטדיון הייעודי לכדורגל הראשון בארצות הברית, שנבנה במיוחד לכדורגל בליגת ה-MLS. האצטדיון אירח את גמר גביע ה-MLS ב-2001, את משחקי ה-ALL STAR ב-2000 וב-2005 ואת גביע העולם בכדורגל לנשים בשנת 2003. האצטדיון מכיל 19,968 מקומות ישיבה (לאירועים והופעות התפוסה יכולה להגיע גם ל-30,000). האצטדיון נקרא בעבר על שם חברת מפרה ביטוח הספרדית ממדריד, לאחר שהחברה חתמה על הסכם חסות עם המועדון שהוכרז ב-3 במרץ 2015. זהו הסכם החסות הראשון מאז שנפתח האצטדיון, לאחר שהמועדון חיפש אחר מכירת זכויות שיום האצטדיון מאז שנפתח בשנת 1999, אך לא הצליח להגיע להסכם במשך כל השנים הללו. כיום, האצטדיון הביתי של קבוצת קולומבוס קרו הוא Lower.com פילד. מדיה וקבצים בנושא אצטדיון קולומבוס קרו הישן בוויקישיתוף אתר האינטרנט הרשמי של אצטדיון קולומבוס קרו הישן (באנגלית) אצטדיון קולומבוס קרו הישן, ברשת החברתית אקס (טוויטר) אצטדיון קולומבוס קרו ב-StadiumGuide